Die Arendse-gesin het onlangs hul knap dupleks verruil vir hierdie ruim woning, en hulle was baie opgewonde oor al die ekstra ruimte wat hulle nou het. Maar daar het nog baie werk voorgelê voor hulle regtig die huis hul eie kon noem...
Die gebou het nie groot opknapwerk gekort nie, maar ’n goeie verjongingskuur sou welkom wees. Binne was dit so reg uit die 60’s en al die mure was dieselfde saai skakering van beige. Om mee te begin het die gesin besluit om ’n skoon, wit skilderdoek te skep.
Daarna het hulle weggespring met hul eerste projek, die studeerkamer, met die doel om dit die kreatiewe spilpunt van hul huis te maak en in te rig vir lees, huiswerk en kunsvlyt. Hulle het besluit op neutrale kleure vir die mure, met een buitengewone element wat hul kreatiwiteit sou aanwakker – ’n fokusmuur met ’n kontemporêre driehoekmotief.
Om hul liefde vir Afrika te weerspieël het die Arendses die Soulful Kenya-palet uit die Colours of the World™-reeks gekies – ’n aardse kleurkombinasie geïnspireer deur Moeder Natuur.
’n Lieflike verrassing! Toe die Arendses die ou matte optel, ontdek hulle die mooiste blokkiesvloer daaronder; dis geskuur en verseël met vier lae Dulux Woodgard Floorgard.
3. Begin aan die bopunt van die muur en posisioneer die stensil met een rand in die hoek en een teen die kroonlys. Wend Gentle Kenya-verf oor die stensil aan met die sponsroller. Skuif dan die stensil af tot die borand gelyk is met die onderpunt van die vorige driehoek, en verf weer. Herhaal die proses tot jy die onderpunt van die muur bereik. Spuit die stensil met die aanspuitgom wanneer nodig. Herhaal die patroon tot die hele muur bedek is.
Kleurverwysings is so akkuraat as wat die drukproses toelaat. Verwys asseblief na kleurkaarte in die winkel vir ’n akkurate voorstelling van die kleur.